Lav et referat af nedenstående tekst:

Tekst:
De første spadestik til en ny tilbygning på TV2 Nord blev taget fredag formiddag. På adressen i Aabybro er de ansatte efterhånden ved at blive presset af de fysiske rammer. Efter 28 år er TV-stationen blevet for lille - men det bliver der nu rådet bod på. En ny tilbygning på godt 350 kvadratmeter, der bliver placeret på søbredden skal efter planerne stå færdig, inden kalenderen vendes og vi skriver 2018. - Vi får mulighed for at bygge et nyt robotstudie i den eksisterende bygningskerne, fordi vi kan flytte nogle aktiviteter herud. Robotstudier frigør nogle ressourcer, som gør, at vi kan lave endnu mere journalistik ude i Nordjylland, end vi gør i dag, fordi de ressourcer vi bruger herinde, dem kan vi sende ud og kører på landevejen, fortæller direktør på TV2 Nord, Mikael Justesen. Den nye tilbygning skal rumme kontorer og en stor sal, der blandt andet skal bruges til foredrag og større møder.

Referat:
Efter 28 år i de samme lokaler bygger TV2 Nord nu til på adressen i Aabybro.